സിപിഎം സംസ്ഥാന സെക്രട്ടറിയുടെ ഭാര്യയില് നിന്ന് ഇതില്ക്കൂടുതല് ഒന്നും പ്രതീക്ഷിക്കുന്നില്ല : ഉന്നത വിദ്യാഭ്യാസമന്ത്രി ആര് ബിന്ദു കേസ് അട്ടിമറിക്കാന് ശ്രമിച്ചുവെന്ന് ആരോപിച്ച് ആര് ബിന്ദുവിനെതിരെ വിമര്ശനവുമായി ഗവേഷകയുടെ പോസ്റ്റ്, പിന്നീട് പിന്വലിച്ചു കോട്ടയം: ഉന്നത വിദ്യാഭ്യാസമന്ത്രി ആര് ബിന്ദു കേസ് അട്ടിമറിക്കാന് ശ്രമിച്ചുവെന്ന് ജാതിവിവേചനം ആരോപിച്ച് നിരാഹാരസമരമിരിക്കുന്ന ദളിത് ഗവേഷണ വിദ്യാര്ത്ഥിനി. പരാതിയുമായി ബന്ധപ്പെട്ട എസ്സി എസ്ടി കേസ് അട്ടിമറിച്ചത് സിപിഎം ഇടപെട്ടെന്നും ഗവേഷക ആരോപിക്കുന്നു. മന്ത്രി ആര് ബിന്ദു ഇതിന് കൂട്ടുനില്ക്കുകയാണ്. സിപിഎം സംസ്ഥാന സെക്രട്ടറിയുടെ ഭാര്യയില് നിന്ന് ഇതില്ക്കൂടുതല് ഒന്നും പ്രതീക്ഷിക്കുന്നില്ലെന്നും ദളിത് ഗവേഷകയുടെ ഫേസ്ബുക്ക് പോസ്റ്റില് പറയുന്നു. എന്നാല് അല്പസമയത്തിന് ശേഷം ഗവേഷക ഈ ഫേസ്ബുക്ക് പോസ്റ്റ് പിന്വലിച്ചു. ചില തിരുത്തുകളുണ്ടെന്നും, അതിനാലാണ് പോസ്റ്റ് പിന്വലിച്ചതെന്നുമാണ് ഗവേഷകയുടെ വിശദീകരണം. ഇന്ന് രാവിലെ വീണ്ടും സമരം പിന്വലിക്കണമെന്ന് മന്ത്രി ആര് ബിന്ദു ദളിത് ഗവേഷകയോട് ആവശ്യപ്പെട്ടിരുന്നു. എന്നാല് ആരോപണവിധേയനായ അധ്യാപകന് നന്ദകുമാര് കളരിക്കലിനെ മാറ്റാതെ ഒരു ഒത്തുതീര്പ്പിനുമില്ലെന്ന നിലപാടിലാണ് ഗവേഷക. നാളിത് വരെ സിപിഎമ്മിനെ സംരക്ഷിച്ചത് സിപിഎമ്മാണെന്നും, സിപിഎമ്മിന്റെ ഫാസിസം മൂലം പഠനം ഉപേക്ഷിക്കേണ്ടി വരുന്ന സ്ഥിതിയാണെന്നും ഗവേഷക ആരോപിക്കുന്നു.